Na temelju članka 12. Odluke o zakupu javnih površina („Glasnik Grada Zadra“ broj 1/12), članka 1. Odluke o planu korištenja javnih površina Gradonačelnika Grada Zadra, Klasa:363-01/12-01/03, Ur. broj: 2198/01- 1/4-12-6, od 7. veljače 2012. godine, i Odluke Gradonačelnika Grada Zadra, Klasa: 363-01/14-01/269; Ur. broj:2198/01-2-14-2 od 30. travnja 2014. godine, Gradonačelnik Grada Zadra objavljuje sljedeći

**JAVNI NATJEČAJ**

**za davanje u zakup javnih površina**

**1.** Predmet natječaja je davanje u zakup javnih površina na području Grada Zadra, za postavu pokretnih naprava kako slijedi:

|  |  |  |  |  |  |  |  |
| --- | --- | --- | --- | --- | --- | --- | --- |
| **R.****b.** | **Lokacija** | **Broj prodajnih mjesta** | **Površina****u m2** | **Djelatnost****(namjena)** | **Početni** **iznos zakupnine** | **Trajanje zakupa**  | **Iznos jamčevine**  |
| **1.** | **Jurja Barakovića** | **1** | **2** | **Prodaja kokica** | **2.027,30 kn mjesečno** | **01. 06. 2014.- 31. 05. 2015.** | **2.400,00 kn** |
| **2.** | **Široka ulica****(lijeva strana do suvenirnice „More“)** | **1** | **2** | **Prodaja kokica** | **1.901,00 kn mjesečno** | **01. 06. 2014.- 31. 05. 2015.** | **2.400,00 kn** |
| **3.** | **Narodni trg** | **1** | **2** | **Prodaja balona** | **2.027,50 kn mjesečno** | **01. 06. 2014.- 31. 05. 2015.** | **2.400,00 kn** |
| **4.** | **Široka ulica****(lijeva strana do suvenirnice „More“)** | **1** | **2** | **Prodaja balona** | **1.901,00 kn mjesečno** | **01. 06. 2014.- 31. 05. 2015.** | **2.400,00 kn** |
| **5.** | **Liburnska obala** | **1** **(prod. mj. br. 9)** | **4** | **Prezentacija** **brodskih izleta** | **7.140,00 kn****za cijelo****razdoblje** | **01. 06. - 31. 10. 2014.** | **5.000,00kn** |
| **6.** | **O. k. Branimira** | **1****(prod. mj. br. 3)** | **4** | **Prezentacija** **brodskih izleta** | **26.551,00 kn****za cijelo****razdoblje** | **01.06. - 31. 10. 2014.** | **5.000,00kn** |
| **7.** | **O. k. Branimira** | **1****(prod. mj. br. 6)** | **4** | **Prezentacija** **brodskih izleta** | **7.500,00 kn****za cijelo****razdoblje** | **01.06. - 31. 10. 2014.** | **5.000,00kn** |
| **8.** | **O. k. Branimira** | **1****(prod. mj. br. 7)** | **4** | **Prezentacija** **brodskih izleta** | **6.518,00 kn****za cijelo****razdoblje** | **01.06. - 31. 10. 2014.** | **5.000,00kn** |
| **9.** | **O. k. Branimira** | **1****(prod. mj. br. 11)** | **4** | **Prezentacija** **brodskih izleta** | **15.500,00 kn****za cijelo****razdoblje** | **01.06. - 31. 10. 2014.** | **5.000,00kn** |
| **10.** | **O. k. Petra Krešimira****(gat)** | **1****(prod. mj. br. 4)** | **4** | **Prezentacija** **brodskih izleta** | **27.100,00 kn****za cijelo****razdoblje** | **01.06. - 31. 10. 2014.** | **5.000,00kn** |
| **11.** | **O. k. Petra Krešimira****(gat)** | **1****(prod. mj. br. 6)** | **4** | **Prezentacija** **brodskih izleta** | **5.370,00 kn****za cijelo****razdoblje** | **01.06. - 31. 10. 2014.** | **5.000,00kn** |
| **12.** | **A. G. Matoša****(kod Yachtinga)** | **1****(prod. mj. br. 3)** | **4** | **Prezentacija brodskih izleta** | **7.000,00 kn****za cijelo****razdoblje** | **01.06. - 31. 10. 2014.** | **5.000,00kn** |
| **13.** | **Obala kneza Branimira** | **1** | **4** | **Pečenje i prodaja kukuruza** | **28.000,00 kn****za cijelo****razdoblje** | **01.06. - 31. 10. 2014.** | **5.000,00kn** |
| **14.** | **Nova vrata****(sjeverna strana)** | **1** | **3** | **Prodaja** **konfekcioniranog****sladoleda** | **10.000,00 kn****za cijelo****razdoblje** | **01.06. - 31. 10. 2014.** | **3.000,00 kn** |

**2.** Pravo sudjelovanja na javnom natječaju imaju pravne i fizičke osobe koje su registrirane za obavljanje navedenih djelatnosti. (Pravo sudjelovanja na javnom natječaju pod rednim brojem 5., 6., 7., 8., 9., 10., 11. i 12. imaju pravne i fizičke osobe koje su registrirane za obavljanje djelatnosti pomorskog i obalnog prijevoza putnika ili djelatnost putničke agencije).

**3.** Za sudjelovanje na javnom natječaju, natjecatelji su dužni uplatiti jamčevinu na žiro-račun Proračun Grada Zadra broj IBAN HR5924070001852000009, sa svrhom uplate „jamčevina“ model HR26, poziv na broj 5738-035-OIB.

 Uplata jedne jamčevine vrijedi samo za jedno prodajno mjesto na pojedinoj lokaciji.

**4.** Javne površine na lokacijama pod rednim brojem 6., 7., 8., 9., 10. i 11. mogu se dati tako da jedan ponuditelj može zakupiti samo jedno prodajno mjesto na lokaciji Obala kneza Branimira i jedno prodajno mjesto na lokaciji Obala kralja Petra Krešimira IV (gat).

Ako se jedan ponuditelj natječe za više prodajnih mjesta na pojedinoj lokaciji i za više od jednog prodajnog mjesta bude utvrđen kao najpovoljniji ponuditelj, istom će se dati u zakup prodajno mjesto za koje je ponudio najveći iznos zakupnine. Ostala prodajna mjesta će se dati u zakup sljedećem najpovoljnijem ponuditelju.

**5.** Javne površine na lokacijama pod rednim brojem 1., 2., 3. i 4. mogu se dati tako da jedan ponuditelj može zakupiti samo jedno prodajno mjesto za istu namjenu.

Ako se ponuditelj natječe za više lokacija i za više prodajnih mjesta za istu namjenu i za više od jednog prodajnog mjesta bude utvrđen kao najpovoljniji ponuditelj, istom će se dati u zakup prodajno mjesto za koje je ponudio najveći iznos zakupnine bez obzira na lokaciju. Ostala prodajna mjesta će se dati u zakup sljedećem najpovoljnijem ponuditelju.

 **6.** Detaljne obavijesti o navedenim lokacijama i oznaku na grafičkom prikazu zainteresirani mogu dobiti u Upravnom odjelu za gospodarenje gradskom imovinom, Narodni trg 1, soba broj 16 (prizemlje).

**7.** Pisana ponuda za sudjelovanje u natječaju mora sadržavati:

 **a)** ime i prezime, odnosno naziv ponuditelja, OIB i točnu adresu ponuditelja, te broj žiro računa za povrat jamčevine,

 **b)** original ili ovjerenu presliku Izvatka iz sudskog registra za pravnu osobu ili original ili ovjerenu presliku Izvatka iz obrtnog registra za fizičku osobu,

 **c)** oznaku lokacije i broj prodajnog mjesta za koju se daje ponuda u natječaju,

 **d)** ponuđeni iznos zakupnine izražen u apsolutnom iznosu u kunama,

 **e)** dokaz o uplaćenoj jamčevini (jedno prodajno mjesto – jedna jamčevina)

 **8.** Ponuditelji koji se natječu, moraju imati podmirene sve dospjele obveze prema Gradu Zadru, do dana javnog otvaranja ponuda.

 **9.** Radi ostvarivanja prava prednosti pri izboru najpovoljnijeg ponuditelja, osobe na koje se odnosi Zakon o pravima hrvatskih branitelja iz Domovinskog rata i članova njihovih obitelji (N. N. 174/04) trebaju se pozvati na pravo prvenstva, te dostaviti pravovaljan dokaz o svojem statusu.

**10.** Ponude se mogu povući najkasnije do trenutka otvaranja ponuda. Ponuditelji koji povuku ponudu do trenutka javnog otvaranja ponuda imaju pravo na povrat jamčevine.

Ako nakon donesene odluke o dodjeli javne površine najpovoljniji ponuditelj odustane od dobivene javne površine i sklapanja ugovora o zakupu, gubi pravo na povrat jamčevine, a za predmetnu javnu površinu natječaj će se ponoviti.

**11.** Za javne površine pod rednim brojem 1., 2., 3. i 4. najpovoljniji ponuditelj prije sklapanja Ugovora o zakupu dužan je dostaviti bjanko zadužnice, u iznosu zaduženja za zakup za ugovoreno razdoblje, radi osiguranja plaćanja zakupnine solemnizirane kod javnog bilježnika.

**12.** Najpovoljniji ponuditelj koji bude izabran dužan je u roku 8 (osam) dana po primitku obavijesti uplatiti razliku između uplaćene jamčevine i najpovoljnije ponude u javnom natječaju i zaključiti ugovor o zakupu javne površine. U protivnom smatrat će se da je odustao od ugovora, te gubi pravo na povrat jamčevine.

**13.** Ponude se dostavljaju u zatvorenoj omotnici na adresu:

 GRAD ZADAR

 Povjerenstvo za provedbu javnog natječaja

 s naznakom „za natječaj“ Klasa:363-01/14-01/269

 Narodni trg 1, 23000 ZADAR

preporučenom pošiljkom ili dostavom na pisarnicu Grada Zadra, te bez obzira na način dostave rok za dostavu ponuda je zaključno do dana i sata objavljenog javnog otvaranja ponuda, odnosno ponuda mora biti zaprimljena na gradskoj pisarnici do tog trenutka.

**14.** Javno otvaranje ponuda izvršit će Povjerenstvo, dana 16. svibnja 2014. godine, u 11,00 sati, u Velikoj vijećnici, Narodni trg 1, Zadar.

 Otvaranju ponuda mogu biti nazočni ponuditelji ili njihovi ovlašteni predstavnici.

**15.** Povjerenstvo neće razmatrati nepotpune, nepravovremene i neprecizne pristigle ponude, ni ponude sudionika javnog natječaja koji nisu podmirili sve svoje dospjele financijske obveze prema Gradu Zadru, do dana javnog otvaranja ponuda.

**16.** U slučaju da dva ili više ponuditelja, koji ispunjavaju uvjete iz natječaja, ponude isti iznos zakupnine, pravo prvenstva ima ponuditelj čija ponuda je ranije zaprimljena na pisarnici Grada Zadra.

**17.** Sudionici natječaja bit će pismeno obaviješteni o izboru najpovoljnijeg ponuditelja u roku od 15 (petnaest) dana nakon otvaranja ponuda. Sudionicima javnog natječaja čije ponude ne budu prihvaćene, jamčevina će se vratiti nakon dovršetka natječaja.

**18.** Sudioniku javnog natječaja čija ponuda bude utvrđena kao najpovoljnija, uplaćena jamčevina uračunat će se u utvrđeni iznos zakupnine.

**19.** Ugovor o zakupu sklapa se kao ovršna isprava u smislu Zakona o javnom bilježništvu, o trošku zakupnika kod javnog bilježnika, osim za ugovore o zakupu javnih površina za koje se ugovori plaćanje cjelokupne zakupnine unaprijed.

**20.** Gradonačelnik Grada Zadra zadržava pravo da nakon isteka roka iz natječaja u cjelini ili djelomično poništi natječaj, bez iznošenja razloga.

GRADONAČELNIK GRADA ZADRA